Keyeyê kurdî yo ke 20 temmuze de taxa Kavakli ya qezaya Altindagî ya Anqara de raştê hêrişî ame, tedawîya ci dewam kena.
Birîndaran ra Tuncer Boztaş û Halîs Boztaş Nêweşxaneyê Cipêrsayîş û Perwerdeyî yê Yildirim Beyazatî yê Dişkapiyî de yê, Ferît Boztaş û Feyyaz Boztaş zî Nêweşxaneyê Anqara de yê.
Endama Heyetê Rayberdişî yê Komeleya Heqanê Merdiman (ÎHD) a Anqara Nuray Çevîrmen û Hemserekê ÎHDyî yê Şubeyê Anqara Fatîh Kanat keyeyo ke tedawîya ci dewam kena, nêweşxane de zîyaret kerd. ÎHDyîjanê ke birîndaran rê weşîye waşte, vat ê do bibê teqîpkarê prosesî.
